**ОБЩИНСКА ИЗБИРАТЕЛНА КОМИСИЯ - НЕДЕЛИНО**

**Гр. Неделино, ул. „Александър Стамболийски“ № 104**

**Email:** **oik2118@cik.bg****, тел: 03072/92 36**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ПРОТОКОЛ
№ 17**

**НЕДЕЛИНО, 08.10.2019 г.**

Днес, 08.10.2019г. в 20:00 часа се проведе извънредно заседание на ОИК- Неделино, община Неделино област Смолян, ул. „Александър Стамболийски“ № 104, ет.1, информационен център

 На заседанието присъстват 12 членове:

ПРЕДСЕДАТЕЛ: Румен Асенов Чафадаров

ЗАМ.- ПРЕДСЕДАТЕЛ: Сийка Миткова Какалашева

ЗАМ.- ПРЕДСЕДАТЕЛ: Илияна Любенова Дуганова

СЕКРЕТАР: Захаринка Младенова Петрова

ЧЛЕНОВЕ: Илияна Борисова Данчилова

Илиян Елтимиров Хаджиев

Диляна Любенова Войводова

Наталия Младенова Дюлева

Лазар Младенов Бабачев

Альоша Младенов Личев

Антоанета Атанасова Джамбазова

Ивет Младенова Дуганова

 На заседанието отсъства – Анастасия Стойкова Личева.

Председателят на ОИК Неделино поради постъпил сигнал от ЦИК свика извънредно заседание при следния дневен ред:

1. Постъпил сигнал, препратен по компетентност от ЦИК, касаещ купуването и продаването на гласове в община Неделино

**По точка първа:**

ОТНОСНО: Постъпил сигнал, препратен по компетентност от ЦИК, касаещ купуването и продаването на гласове в община Неделино

В ОИК Неделино на 08.10.2019 г. в 17:51 часа по електронната поща е постъпило писмо с изх. № МИ-15-753/08.10.2019 г. от Централна избирателна комисия за получен сигнал с вх. № МИ-10-179/07.10.2019 г. от Васко Еньов Айвазов, представляващ местна коалиция „Национален фронт за спасение на България (Обединена Социалдемокрация), за купуване и продаване на гласове в община Неделино с приложен снимков материал.

Сигналът е заведен с вх.№ 19/08.10.2019 г. във входящия дневник на ОИК Неделино и с вх. № 1/08.10.2019 г. във входящия регистър за жалби и сигнали на комисията.

По същество в сигнала на г-н Васко Айвазов се твърди, как кандидата за кмет Боян Кехайов и неговият щаб провеждат предизборна кампания на територията на община Неделино, използвайки служебна кола на община Неделино с рег. № СА 2072 ТН и участва директно в купуването и продаването на гласове за предстоящите избори за общински съветници и за кметове на 27.10.2019 г.

Във връзка с горното и след запознаване с материалите по сигнала и приложеният снимков материал, ОИК Неделино от фактическа страна приема следното:

Автомобил с рег. № СА 2072 ТН се ползва за нуждите на община Неделино. Съгласно Решение № 551 от 29.01.2018 г., прието с Протокол № 39 на Общински съвет гр. Неделино, дава съгласие да се подсигури необходимия транспорт за придвижване на Дарин Славчев Георгиев от с. Тънка бара, общ. Неделино до Център за рехабилитация и интеграция гр. Неделино.

От снимките ясно се вижда, че в служебния автомобил е лицето Дарин Славчев Георгиев и неговата майка.

Относно твърдението, че г-н Боян Кехайов използва служебната кола на община Неделино, считаме за неоснователно, тъй като от 24.09.2019 г. той е в задължителен отпуск видно от Заповед № 355/24.09.2019 г. на кмета на община Неделино, с която се определя заместник-кмета на община Неделино г-н Здравко Димитров за временно изпълняващ длъжността „Кмет на община Неделино“, считано от 22.09.2019 г. и уведомление до г-н Недялко Славов – Областен управител на област Смолян и до Председателя на Общински съвет гр. Неделино с изх. № 06-00-99/24.09.2019 г.

От събраните материали и предоставено писмо с изх. № 04-03-6/08.10.2019 г. от г-н Здравко Димитров – вр. и.д. Кмет на община Неделино, ясно се вижда, че лицето Дарин Георгиев страда от заболяване, което изисква ежеседмично /предимно в сряда/ да посещава Центъра за рехабилитация и интеграция гр. Неделино.

Общинска избирателна комисия приема, че не е налице извършването на нарушение на Изборния кодекс.

Във връзка с горното и на основание чл. 87, ал. 1, т. 22 от ИК, ОИК Неделино

 **РЕШИ:**

ОСТАВЯ БЕЗ УВАЖЕНИЕ сигнал с вх. № 19/08.10.2019 г. във входящия дневник на ОИК Неделино и с вх. № 1/08.10.2019 г. във входящия регистър за жалби и сигнали на комисията, препратена по компетентност от ЦИК с техен № МИ-10-179/07.10.2019 г. от Васко Еньов Айвазов, представляващ местна коалиция „Национален фронт за спасение на България (Обединена Социалдемокрация).

На основание чл. 87, ал. 2 от ИК решението да се обяви незабавно чрез поставяне на общодостъпно място в сградата на информационното табло на ОИК Неделино, намиращо се на входа на община Неделино и да бъде публикувано на интернет страницата на ОИК Неделино http://oik2118.cik.bg/

Настоящото решение подлежи на обжалване по реда на чл. 88 от ИК.

Настоящото решение е прието по Протокол № 17/08.10.2019 г. от извънредно заседание на Общинска избирателна комисия – Неделино.

Гласували както следва:

ЗА предложението: 12 членове

ПРОТИВ: 0

След изчерпване на точките по дневния ред ОИК Неделино приключи своето заседание в 20:30 часа.

Председател: …………………

Румен Асенов Чафадаров

Секретар: ……………………..

Захаринка Младенова Петрова